На основу члана 27. став 5, члана 132. став 2. и члана 135 став 2. Закона о стечају(«Службени гласник РС» бр.83/2014), и у складу са Националним стандардом бр.5 о начину и поступку уновчења имовине стечајног дужника («Службени гласник РС»бр. 13/2010), стечајни управник - Агенција за лиценцирање стечајних управника у поступку стечаја над стечајним дужником: 

З.З. «Победа » у стечају из Вршца                          
                                                                  ОБЈАВЉУЈЕ
                                         ПОЗИВ ЗА ДОСТАВЉАЊЕ ПОНУДА

за
вршење услуга процене ликвидационе вредности дела  имовине стечајног дужника
1. УВОД

Решењем Привредног суда у Панчеву 2.Ст.17/2011 од 30.03.2011. године отворен је стечајни поступак над стечајним дужником  ЗЕМЉОРАДНИЧКА ЗАДРУГА „ПОБЕДА“ ВРШАЦ у стечају, Вршац, ул.Зелена пијаца 3, матични број: 08140235, ПИБ: 100913999. Дана 02.08.2011. године донето је Решење о банкротству и уновчењу имовине стечајног дужника.
2. СВРХА ПРОЦЕНЕ

Сврха процене је да се утврди вредност имовине која ће бити предмет продаје у циљу остваривања највеће продајне вредности и максималног могућег колективног намирења поверилаца у стечајном поступку који се води над стечајним стечајним дужником ЗЕМЉОРАДНИЧКА ЗАДРУГА „ПОБЕДА“ ВРШАЦ  - у стечају.
3. ПРЕДМЕТ ПРОЦЕНЕ
- Пословни објекат означен бр.5, спратности П+1, укупне површине у габариту од 161м2, укупне грађевинске  површине од 246м2 у улици Милоша Обилића бр.24 у Вршцу на катастарској парцели 1242 КО Вршац, уписаној у ЛН 7427 КО Вршац.

- Помоћни објекат означен бр.6, спратности П+0, укупне површине у габариту од  24м2 у улици Милоша Обилића бр.24 у Вршцу на катастарској парцели 1242 КО Вршац, уписаној у ЛН 7427 КО Вршац
4. ИЗВЕШТАЈ О ПРОЦЕНИ

Проценитељ је у обавези да по завршетку посла, стечајном дужнику као наручиоцу, достави детаљан извештај у писаној и електронској форми у 3 примерка, који мора да садржи:

-прецизно означен предмет процене, дефиницију вредности, уз опис метода коришћених у Извештају о процени,

-закључак о процењеној вредности имовине стечајног дужника,

- правно мишљење у вези правног статуса имовине која је предмет процене на основу прибављене документације.


Стечајни управник ће у складу са чланом 132. став 2. Закона о стечају процену доставити Одбору поверилаца.
5. МЕТОД ПРОЦЕНЕ

Метод процене је прописан Законом о стечају, Националним стандардом бр. 5 о начину и поступку уновчења имовине стечајног дужника, као и МРС/МСФИ. Понуђачи су дужни да опишу методе које намеравају да користе у својој процени.


Националним стандардом бр. 5 дефинисано је утврђивање процењене вредности, према коме се оно  врши у складу са Међународним стандардима финансијског извештавања – МСФИ.

6. ИНФОРМАЦИЈЕ ЗА ПОНУЂАЧЕ

Заинтересовани понуђачи подносе затворене писане понуде са назнаком «ЗА ПРОЦЕНУ» на адресу канцеларије повереника стечајног управника-Рајко Пантић у Смедереву,ул. Устаничка бр.14. У разматрање ће се узети понуде које су послате најкасније до 17.02.2023.године. 

Понуђач уз понуду доставља скенирана документа. Наручилац задржава право да захтева од Понуђача накнадно достављање на увид оригиналне документације. Понуда треба да садржи:

- доказе о испуњености услова из тачке 6. овог позива,

- имена чланова ужег тима који ће радити процену са задужењима и референцама,

- рок у којем ће завршити процену,

- цену за пружену услугу исказану у динарима,

- рок за исплату накнаде за извршену услугу.

Уз понуду доставити:

- доказ о овлашћењу за обављање послова односно обављање делатности процене правних лица и имовине, лиценцу, решење из АПР-а, сертификате, уверења и другу документациј издату од надлежних органа,

- доказе о стручности,

- референце досадашњег рада.


У случају потребе за додатним информацијама, заинтересована лица могу се јавити канцеларији повереника стечајног  управника Рајка Пантића на електронску адресу: pantic.r@sezampro.rs, као и на моб. тел: 063-744-5323.


Приликом избора понуђача узимају се осим финансијске понуде у обзир и стручност, референце и други елементи понуде који су од значаја за вршење конкретне процене.


О донетој Одлуци о избору најбољег понуђача биће обавештени сви понуђачи. Наручилац задржава право да по пријему свих понуда донесе Одлуку да ниједног понуђача не изабере, о чему ће се понуђачима доставити обавештење.

7. ПЛАЋАЊЕ 
Наручилац ће наручене радове платити након уновчења имовине стечајног дужника и одобрења стечајног судије.

8. УСЛОВИ КОНКУРИСАЊА

Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:

-  да је регистрован за обављање делатности код надлежног органа,

-  лиценца за обављање послова овлашћеног проценитеља,

-  да испуњава квалификационе услове, односно да располаже довољним кадровским итехничким капацитетом за вршење услуге из понуде.

У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.

 

У Смедереву, дана 08.02.2023. године

Стечајни управник

Агенција за лиценцирање стечајних управника 

Повереник

           ____________________

                  Рајко Пантић
